ወያኔ የሚይዘው የሚጨብጠው ጠፍቶበታል።
በጎንደር ከተማ ትናንት ሌሊት የነበረውን ከባድ ተኩስ ምክንያት አድርጎ ወያኔ ወጣቶችን እያፈሰ እያሰረ ነው። በሰላም ሰርተው የሚኖሩ ወጣቶችን ማሳደዱ ሁላቹህም ጫካ ግቡ ብሎ ማወጅ ነው ብለውታል የጎንደር ወጣቶች። አንድ አካባቢ ተደራጅተው የኮብል ስቶን ስራ ላይ ቆይተው ሲመለሱ 6 ወጣቶች እንደታፈኑና ወደ እስር እንደተጋዙ የአይን እማኞች ገልፀዋል።
በጎንደር በተለያዩ ቤተ ክርስቲያናት የቅስቀሳ
ወረቀቶች እየተበተኑ ነዉ። ይህ ለወያኔ የማያቋርጥ
የአፈና እርምጃና የጦርነት ውርጅብኝ የአፀፋ እርምጃ ለመውሰድ ቅስቀሳ ነው። በሁሉም የጎንደር ወረዳወች ወያኔ ውጥረት ላይ ሲሆን ዱር ቤቴ ብሎ ከወያኔ ጋር የሚዋደቀው ጎንደሬ ቁጥር በገፍ እየጨመረ እንደሆነ ከቦታው የምናገኘው መረጃ ያረጋግጣል። ሁሉም ኢትዮጵያዊ በየአካባቢው ተመሳሳይ ትግል
እንዲያደርግ ተከታታይ ጥሪ ከጎንደር እየቀረበ ነው።